google/wiki40b huggingface dataset:
Katolisisme

Historisk bakgrunn for begrepet katolsk

Den første kilden man har der en katolsk kirke omtales er i brevet til kirken i Smyrna, skrevet av Ignatius av Antiokia rundt år 107. I brevet oppfordres kirken i Smyrna til å underordne seg  sin biskop. Han skrev: « (...) der hvor Jesus Kristus er, der er den Katolske Kirke». Flere av kirkefedrene, som Kyrillos av Jerusalem (ca. 315-386), Augustin av Hippo (354-430) og andre,  omtalte den ene, rette tro som «katolsk», altså allmenn eller universell.
Sønner av Norge kjøper bil

Handling

Man ser ektemenn som i fritiden vasker, polerer og reparerer sine biler. Etter en begredelig tur til Konglevik campingleir vil konene på avbetalt husmortur til Mallorca.

Medvirkende

I rollen som redaktør var Per Theodor Haugen, gift med Inger Marie Andersen. Kontorsjef Willie Hoel var gift med Kari Diesen og far til Grynet Molvig. Ligningssekretær Arne Bang-Hansen var gift med Turid Balke (vinduspusser). Førstebetjent Carsten Byhring var gift med Randi Kolstad. Glasshandleren Arvid Nilssen var gift med Vigdis Røising, og sportshandler Rolf Sand med Unni Bernhoft.
I en ellers lang rolleliste var Carsten Winger, Tore Foss, Ernst Diesen, Ågot Børseth, Wilfred Breistrand og Johannes Eckhoff med.

Mottakelse

Premieren var tre samtidige steder, Nordstrand Kino, Ullevål Kino og Saga Kino. Den fikk 1 stjerne og betegnet som krampaktig og overdrevet.
Kommunal vei 567 (Rogaland)

Kommunal vei 567 (Kv567) i Rogaland går mellom Voll og Hodnafjellvika i Rennesøy kommune. Veien er 1,8 km lang.
Veien har blitt omklassifisert, og hadde tidligere betegnelsen fylkesvei 567.
Sollefteå kommune

Geografi

Kupert skogbevokst landskap. Ångermanälven renner gjennom kommunen i dalføret Ådalen. Faxälven munner ut i Ångermanälven ved Sollefteå. Vassdragene i kommunen er sterk utbygd og 16 kraftverk bidrar til at kommunen er Sveriges nest største vannkraftsprodusent.
Kommunen er forbundet til det svenske jernbanenettet gjennom Ådalsbanan og Stambanan genom övre Norrland. Kramfors-Sollefteå flyplats ligger i nabokommunen Kramfors.
Smash (TV-serie)

Sending

Smash hadde premiere 6. februar 2012, og siste episoden av den første sesongen ble sendt 14. mai 2012. Sesong to hadde premiere 5. februar 2013. I mars samme året annonserte NBC at serien skulle flyttes til lørdager, fra og med 6. april 2013. Sjefsprodusenten for sesong to, Josh Safran, uttalte at den siste episoden av denne sesongen også kunne fungere som en avsluttende episode for serien, dersom den ikke skulle bli fornyet. Smash ble offisielt kansellert 10. mai 2013. Siste episode ble sendt 26. mai 2013.
Kyrsten Sinema

Bakgrunn

Sinema ble født i Tucson i Arizona i 1976. Hennes foreldre skilte seg da hun var barn. Da hennes stefar mistet jobben sin, bodde familien i tre år i en forlatt bensinstasjon i Florida uten rennende vann eller elektrisitet. Sinema ble oppdratt som medlem av Jesu Kristi kirke av siste dagers hellige.

Utdannelse

Sinema ble uteksaminert som toppstudent da hun var 16 år og avla kandidateksamen fra Brigham Young University i 1995 da hun var 18 år. Hun forlot mormonkirken etter eksamen fra BYU. Sinema avla mastereksamen i sosialt arbeid fra Arizona State University i 1999. I 2004 avla hun juristeksamen ved Arizona State University. I 2012 avla hun filosofisk doktorseksamen, også det ved Arizona State.

Karriere

Sinema var sosialarbeider fra 1995 til 2002. I 2000 jobbet hun med Ralph Naders presidentkampanje. Hun tjenestegjorde som assisterende professor ved Arizona Summit Law School. Sinema ble deretter forsvarsadvokat i 2005.

Toppolitikken

Hun var medlem av USAs representanthus fra 2013 til 2019. Sinema vant senatsvalget i Arizona i 2018 for å erstatte Jeff Flake. Hun er den første kvinnelige senatoren fra Arizona, den første åpent biseksuelle personen valgt til det amerikanske senatet og den andre åpne HBTQ-personen noensinne i senatet, etter Tammy Baldwin. Sinema er den første demokraten som er valgt til det amerikanske senatet fra Arizona siden Dennis DeConcini i 1988.
Jacqueline Wilson

Biografi

Jacqueline Wilson er en av Storbritannias mest populære forfattere av barne- og ungdomslitteratur med over 20 millioner solgte bøker. I juni 2002 ble hun utnevnt til offiser av Order of the British Empire for sin innsats. Hun var Children's Laureatei perioden 2003–05, som den fjerde i rekken.  Wilson har forfattet mange bokserier.
En av de mest kjente er serien om Tracy Beaker, innledet i 1991 med boka The Story of Tracy Beaker. Både serien om Tracy Beaker og flere av de andre bøkene hennes har omskapt til TV-serier, som blant annet Girls in Love, Best Friends, Double Act, The Illustrated Mum og The Story of Tracy Beaker. Wilson har utgitt to selvbiografier, Jacky Daydream (2007) og My Secret Diary (2009).

Skrivestil

Wilsons bøker er preget av realistiske skildringer av barns levekår og dagligliv i Storbritannia. Mange av bøkene tar opp tabubelagte eller problematiske tema som opptar barn og unge, som for eksempel når et kjæledyr dør (The Cat Mummy); skilsmisse (The Suitcase Kid); hjemløshet (The Bed and Breakfast Star); omsorgssvikt og psykisk lidelse (The Illustrated Mum); overgrep (Secrets); sorg (Vicky Angel) eller homoseksualitet (Kiss). De fleste av bøkene er utgitt med illustrasjoner av Nick Sharratt, med karakteristiske, fargerike omslag.
De aller fleste av Wilsons bøker er skrevet i førsteperson, med noen unntak, som for eksempel Twin Trouble som benytter tredjepersons fortellerstemme. Både Secrets og The Lottie Project veksler mellom synsvinkelen til de to hovedpersonene i alternerende kapitler.
Whip My Hair

Whip My Hair er en sang av amerikanske Willow Smith (født 2000), datter av Will Smith og Jada Pinkett Smith, som ble utgitt 26. oktober 2010 og sangen var hennes debutsingel fra den kommende albumutgivelsen. Sangen var skrevet av Janae Rockwell og Ronald «Jukebox» Jackson, sistnevnte produserte også sangen.
Kort tid etter sangen ble utgitt ble det offisielt annonsert at unge Smith også hadde signert en kontrakt for plateinnspilling med Jay-Z og Roc Nation. Sangen fikk stor oppmerksomhet allerede før den ble utgitt, grunnet foreldrenes berømmelse, og da den ble utgitt nådde den 11.-plass på amerikanske Billboard Hot 100, og blant de topp fem på amerikanske R&B-listen. Den nådde også blant de topp tyve mest solgte på flere utenlandske hitlister. Sangen ble fulgt av en video med et fargerikt konsept hvor Smith gikk i gjennom flere ulike hårfrisyrer. Det ble også gjort en remiks av sangen med tilleggsvokal fra rapperen Nicki Minaj, men det ble ikke utgitt en egen video for denne utgaven.
Praephilotes

Utseende

En ganske liten (vingespenn ca. 25 millimeter) og spinkel blåvinge uten stjerter på bakvingene. Oversiden er mørkbrun med noen blåfiolette skjell. Undersiden er brun med hvitkantede, svarte flekker.

Levevis

Larvene lever på blomstene av planter i slekten Calligonum (syrefamilien).
Denne arten lever i ørkenområder.

Utbredelse

Arten er utbredt i Sentral-Asia.
Spikul

En spikul er innen solfysikken en dynamisk jetstrøm med en diameter på rundt 500 km på solen. Den beveger seg oppover med en hastighet på rundt 20 km/s fra fotosfæren. Spikulene ble oppdaget i 1877 av Pietro Angelo Secchi ved Vatikanobservatoriet i Roma. I kromosfæren er spikuler det klart vanligste fenomenet.
Spikuler har en livslengde på 5–10 minutter. Ved solens horisont ser de utdratte ut (når de ses på solskiven kalles de fibriler). Der blir vanligvis forbundet med regioner med høy magnetisk strømning og spikulenes massestrøm er omtrent 100 ganger høyere enn hos solvinden.
Kongsbonde

En kongsbonde er på Færøyene en bonde som leier og driver statlig eid jord, såkalt kongsjord (på færøysk kongsjørð [kɔŋsːjøɹ]).
Stort sett er kongsjord den jorden som var i den katolske kirkes eie inntil reformasjonen i 1538, og som deretter kom i kongens eie. Dette omfatter mer enn halvparten av Færøyenes areal. I dag tilhører kongsjorden det færøyske landsstyret, som statseiendom. 
Kongsjord må forstås som en motsetning til privat eid odelsjord. Mens odelsjorden normalt ble delt mellom alle arvinger og derfor ble desimert inntil det uutnyttbare, forble kongsjorden udelt. Kongsbondens arvinger har gjennom tradisjon utstrakt rett til å arve leiekontrakten, og kongsbondeslektene har derfor ofte de beste forholdene for drivverdige enheter og en arverett som i noen henseende tilsvarer privat eiendom. 
Den største kongsgården på øyene er Kirkjubøargarður i Kirkjubøur. Den nåværende kongsbonden Patursson, som er en etterkommeren etter forfatteren og politikeren Jóannes Patursson er 18. generasjon på gården. En annen kjent kongsgård ligger på øya Koltur, hvor en annen Patursson bor alene med kone og dyr.
Acura

Acura NSX

I 1989 introduserte Acura NSX, en midtmotorisert, bakhjulsdreven sportsbil utstyrt med en V6-motor. NSX, som er et akronym for «New Sports eXperimental».
Giuseppe de Majo

Giuseppe de Majo (de Majo, Majo, Maio; født 5. desember 1697 i Napoli; død 18. november 1771 samme sted) var en italiensk komponist fra senbarokken. Komponisten Gian Francesco de Majo var hans sønn.

Liv og virke

Giuseppe de Majo ble tatt opp ved Conservatorio della Pietà dei Turchini allerede i niårsalderen. Hans første lærer var secondo maestro Andrea Basso, senere fikk han undervisning av primo maestro Nicola Fago. de Majo avsluttet utdannelsen i 1718.
I 1725 debuterte han som operakomponist med buffaen Lo finto laccheo som ble oppført i Teatro dei Fiorentini. Den 9. mail 1736 ble han utnevnt til vikarierende organist ved det napolitanske hoffkapellet og til viseorganist august året etter. I 1745 ble de Majo etter påtrykk fra Johann Adolf Hasse og dronning Maria Amalia Leonardo Leos etterfølger som kongelig hoffkapellmester. de Majo, som hadde denne posten til sin død, konsentrerte seg nå om kirkemusikk og skrev kun få sceneverk.
Kvantitetsteorien

Kvantitetsteorien er en gammel teori om prisnivå og inflasjon med røtter tilbake til 1500-tallet. Da ble det oppdaget at stor innførsel av gull og sølv til Spania fra Amerika førte til prisstigning. Det ble forklart med at den store tilgangen på sølv og gull førte til økning i myntproduksjonen og større sirkulasjon av penger.
En slik sammenheng mellom pengemengde og prisnivå kan illustreres ved hjelp av kvantitetsligningen:
Kvantitetsteorien bygger på forutsetningen om pengenøytralitet.
M*V=P*Y
M = sirkulerende pengemengde målt i kroner
P = prisindeks
Y = reelt BNP
Produktet av P og Y er nominelt BNP
V = nominelt BNP dividert på pengemengden
V=PY/M
V kalles for inntektsomløpshastigheten til penger. Den uttrykker hvor mange inntektskroner som hver krone i pengemengden i gjennomsnitt finansierer i løpet av et år. En høy V betyr at pengene sirkulerer raskt i økonomien. Inntektsomløpshastigheten = omløpshastigheten.

Historisk bakgrunn og utvikling

Formuleringen av kvantitetsteorien tilskrives vanligvis Jean Bodin (1568). Imidlertid finner man en eldre formulering hos Martín de Azpilcueta (1556), fra Salamancaskolen. Men finner også ansatser hos Nikolaus Kopernikus. Den første fullstendige formulering av kvantitetsteoriens vesentlige elementer stammer fra den engelske filosof John Locke, som bygget på Bodin og introduserte begrepet omløpshastighet og la vekt på at pengenes natur som byttemiddel var oppstått ut av konvensjon (i pakt med Aristoteles). 
Senere ble konseptet uttrykt i en forenklet form av David Hume. 
Økonomen Irving Fisher grep senere fatt i konseptet og forbedret det («The Purchasing Power of Money»; 1911). En viktig representant for en mer moderne utgave av teorien er den amerikanske økonomen Milton Friedman.
Dietrich Kraiß

Før andre verdenskrig

Kraiß ble utnevnt til fenrik den 24. mars 1909 i infanteriregiment nr. 126. Han ble videre forfremmet til løytnant 18. juni 1915 og han fungerte bl.a. som troppsjef under første verdenskrig. Den 15. juli 1918 ble han forfremmet til kaptein, og etter krigen ble han beordret til tjeneste i det württembergiske infanteriregiment nr. 13 som kompanisjef. Den 1. mai 1931 ble han forfremmet til major og beordret til tjeneste i forsvarsdepartementet. Videre ble han forfremmet til oberstløytnant den 1. september 1934 og den 1. oktober kom han tilbake som bataljonsjef i infanteriregiment nr. 13, som da ble døpt om til infanteriregiment «Ludwigsburg». Ett år etter, den 1. oktober 1935, ble han bataljonsjef i infanteriregiment nr. 119.

Starten av andre verdenskrig

Den 1. mars 1937 ble han forfremmet til oberst, og han overtok som sjef for infanteriregiment nr. 90 i Hamburg den 11. oktober samme år. I starten av andre verdenskrig ledet han dette regimentet blant annet under felttoget i Polen og i slaget om Frankrike. I mai 1940 var dette regimentet, som en del av 20. infanteridivisjon, en del av okkupasjonsstyrken i Nederland og Frankrike. Kraiß ble forfremmet til generalmajor den 1. februar 1941, og oberst Erich Jaschke overtok som regimentsjef den 15. mars 1941.

Østfronten

Kraiß ble utnevnt til sjef for 168. infanteridivisjon den 8. juli 1941. Denne divisjonen ledet han på Østfronten frem til 25. mars 1943. Den 1. oktober 1942 ble han forfremmet til generalløytnant, og han overtok som sjef for 355. infanteridivisjon den 14. mai 1943. Denne divisjonen fikk så hard medfart av Den røde armé i kamper ved Merefa at den ble oppløst i november 1943.

Vestfronten

Kraiß' siste kommando fikk han den 6. november 1943, da som sjef for den nylig opprettede, 7 400 mann store, 352. infanteridivisjon i Normandie i Frankrike. Under den allierte invasjonen i 1944 forsvarte bl.a. styrker fra denne divisjonen landsettingstedene Utah, Pointe du Hoc, Omaha og Gold. I ukene etter D-dagen forsinket han den allierte fremrykkingen i sin teig med flere uker. Kraiß ble alvorlig såret den 2. august 1944 ved Saint-Lô, og han døde samme dagen av skadene han hadde pådratt seg.

Utmerkelser

Kraiß ble tildelt utmerkelsen Det tyske korset i gull den 28. februar 1942 mens han var sjef for 168. infanteridivisjon på Østfronten. Etter slaget ved Kharkiv mottok han Jernkorsets ridderkors den 23. juli 1942 for angrepet på Voronezj. Posthumt ble han den 11. august 1944 tildelt eikeløv til ridderkorset, da som sjef for 352. infanteridivisjon under den allierte invasjonen.
Bartlow

Gravhaugene i Bartlow

Det var sju store gravhauger ved Bartlow. Den høyeste var 15 meter høy og er blant de høyeste i Storbritannia. De er antatt å være fra romersk tid framfor fra steinalderen. Da jernbanen kom på 1800-tallet ble fire av dem jevnet med jorda. Det er bygd en trapp av tømmer på den ene gjenværende som gir tilgang til toppen og utsikten uten å bidra til erosjon. Mange gjenstander er avdekket og er nå oppbevart ved museet i Colchester.
I århundrer var det en forstilling at gravhaugene var etter de som ble drept i slaget ved Ashingdon i 1016 mellom daner og angelsaksere, men arkeologiske undersøkelser har vist at de var gravene til rike familier og er datert til mellom 100- og 200-tallet e.Kr. Ved utgravning på 1800-tallet ble det funnet store kister av tre, dekorerte skåler i bronse, glass og keramikk, og en stol av jern som kunne foldes sammen. Det meste av dette gikk siden tapt i en brann ved Bartlow Hall. En liten romersk villa, som var bosatt fram til slutten av 300-tallet, lå nord for gravhaugene og ble undersøkt i 1852.
Ovidiopol

Ovidiopol (ukrainsk: Овідіополь, russisk: Овидиополь) er en liten kystby i Odessa oblast i Ukraina. Den dekker et areal på 12,52 km² og hadde 11.818 innbyggere i 2004.
Byen har sitt navn etter Ovid, en romersk dikter sendt i eksil til Svartehavets kyst. At det var hit han kom, er avledet av noe som ble hevdet av rumeneren Dimitrie Cantemir i hans Descriptio Moldaviae (1714-16), om at en sjø nær Bilhorod-Dnistrovskyj (antakelig Dnestr-limanen) hadde navnet  Lacul Ovidului (Ovids sjø).
Handelsregning

Anskaffelseskost

Anskaffelseskost er kostnaden for å få varen(e) fra leverandør og inn til eget lager, bl.a. frakt, montering osv. Investeringens anskaffelseskostnad = Netto nåverdi (ekskl. mva.)

Inntakskost

Inntakskost er det en vare koster i innkjøp med tillegg av frakt og andre innkjøpskostnader som er nødvendig for å få varen fram til lageret.

Selvkost

Selvkost eller fullkost er et begrep brukt innen økonomi. Selvkost for et produkt omfatter alle virksomhetens indirekte- og direkte kostnader forbundet med å selge og produsere produktet. I motsetning til ved bidragskalkulasjon ( se dekningsbidrag ) fordeles også de faste kostnadene. Siden de faste kostnadene pr definisjon er de samme uavhengig av produksjonsvolum vil tilleggssatsen for fordeling av de faste kostnadene avhenge av de estimater man på forhånd foretar for sannsynlig produksjon.
Selvkost + fortjeneste = Salgspris ekskludert merverdiavgift

Avanse

I handelsvirksomheter blir tillegget for dekningsbidrag ofte kalt avanse.
Avansen skal dekke både de indirekte kostnadene og fortjenesten til bedriften. Avansen regnes i prosent av innkjøpspris (varekostnaden). Hvis avansen regnes i prosent av utsalgspris kalles dette bruttoavanse eller bruttofortjeneste.
Platja de la Barceloneta

Platja de la Barceloneta er en strand i Barceloneta i Barcelona. Den er sammen med Platja de Sant Sebastià en av de to strendene i byen som ligger nærmest sentrum, og kan derfor bli veldig full av mennesker om sommeren. Rengjøringa av stranda begynte i slutten av 1980-åra, og den holder nå høy standard.
Rett ovenfor Platja de la Barceloneta ligger Port Olímpic, de to skyskraperne Hotel Arts og Torre Mapfre og den kjente metallfisken av kunstneren Frank Gehry. Langs hele stranda er det en rekke restauranter og uteserveringer.
Stranda er gjennomsnittlig 89 meter bred, og den er sammen med Platja de Sant Sebastià 1 100 meter lang. Grensa mellom de to strendene går ved gata Carrer Almirall Cervera.
Bincheng

Bincheng (kinesisk: 滨城区; pinyin: Bīnchéng Qū) er et bydistrikt i byprefekturet Binzhou i provinsen Shandong i Folkerepublikken Kina, og er administrasjonssentrum i dette prefekturet.
Det har et areal på 1 042 km² og teller 610 000 innbyggere (2003).
Marad

Marad (sumerisk: Marda, dagens navn: Tell Wannat es-Sadum) var en by i Sumer. Marad lå på vestbredden av det som da var den vestlige grenen av øvre Eufrat, vest for Nippur i dagens Irak. Marad dekker et område på mindre enn 124 hektar, og hadde en estimert maksimum befolkning på 5 000.
Byens ziggurat E-igi-kalama, som ble bygget av en av sønnene til Naram-Sin, var dedikert til stormguden Ninurta, og også guden Lugalmarada (også kalt Lugal-Amarda).
Marad ble grunnlagt rundt 2700 f.Kr. Etter erobringen av Sargon av Akkad ble byen liggende innenfor grensene til det Akkadiske riket.
Seyi Olofinjana

Biografi

Olofinjana startet sin profesjonelle fotballkarriere hos FC Crown Ogbomoso, før han ble solgt til den Nigerianske Premier League-klubben  Kwara United FC. Klubben deltok blant annet i den Afrikanske Champions League.
Den defensive midtbanespilleren fra Nigeria, skulle egentlig prøvespille for både belgiske Anderlecht og franske Sedan, men belgisk snø og fransk trenerbytte satt en stopper for planene. Dermed ble Seyi sendt på prøvespill til Brann og han overbeviste stort. En lokal sponsor (Auto 1923, Fyllingsdalen) kom på banen og betalte overgangssummen på nær én million kroner. 
Seyis prestasjoner for Brann, gav ham stor oppmerksomhet ute i Europa, så det var liten tvil om han kom til å bli solgt til en større klubb før eller senere. Og sommeren 2004 ble Olofinjana solgt til engelske Wolverhampton Wanderers, for omtrent 22 millioner kroner. Seyi Olofinjana fikk dermed med seg 39 kamper og 11 mål i Branndrakten.
Hans debut for Wolves var den 8. august 2004 mot Stoke City FC. Sommeren 2008 ble han klar for den da nyopprykkede Premier League-klubben Stoke City. Overgangssummen var på rundt 30 millioner norske kroner. Olofinjana hadde draktnummer fire i Stoke. Sommeren 2009 ble han klar for Hull City AFC.
Olofinjana var med i U-23 landslaget til Nigeria under kvalifiseringen til Olympiske leker i 2000, men de klarte ikke å kvalifisere seg til sluttspillet.
Han hadde sin debut for det nigerianske A-landslaget i en vennskapskamp mot Malawi i 2000 og kamp nummer to var i en vennskapskamp i 2002 mot Ghana.
Klemen Lavrič

Landslaget

Klemen Lavrič spilte 25 landskamper for Slovenias herrelandslag.
Oslo Trio

Oslo Trio er en norsk pianotrio, etablert i 1974, med Jens Harald Bratlie (klaver), Aage Kvalbein (cello) og Stig Nilsson (1946) (fiolin).
Alle tre har utgitt musikkalbum solo, som trio, og som orkestermusikere. De vant Spellemannprisen 1979 i klassen klassisk musikk/samtidsmusikk for Felix Mendelsohn og Frank Martin komposisjoner.
X Factor (Norge) 2009

Xtra Factor

Peter Bubresko og Katarina Flatland var programledere under det direktesendte programmet Xtra Factor. De var bak kulissene og lager stemningsrapporter og intervjuer med deltakerne, dommerne, familie og venner.
Promecispa

Utseende

En middelsstor (ca. 7 millimeter), avlang, blekt brungul skjoldbille. Antennene er tynne og forholdsvis lange, hodet fremstrakt, like bredt som pronotum, som er avrundet firkantet til svakt tønneformet, noe smalere enn de jevnbrede dekkvingene, som er grovt og tett punkterte. Beina er tynne med noe utvidete føtter, forbeina noe kraftigere.

Levevis

Artens vertsplanter er ukjente.

Utbredelse

Slekten er utbredt på Madagaskar.
San Juan del Sur

San Juan del Sur er en by og en kommune i departementet Rivas sørvest i Nicaragua. Kommunen hadde 14 741 innbygere ved folketellinga i 2005. Den ligger ved Stillehavet og er et populært feriemål for badeturister og surfere.

Historie

Spanjolen Andrés Niño var den første europeer som nådde Bahía de San Juan del Sur i 1523 da han forsøkte å finne en sjøvei inn i Nicaraguasjøen. Gullfeberen i California fra 1849 av førte til stor trafikk fra østkysten av USA opp Río San Juan til Nicaraguasjøen og videre over eidet forbi Rivas til San Juan del Sur. Herfra seilte gullgraverne over Stillehavet til San Francisco. Blant de mange som passerte, var den kjente forfatteren Mark Twain.

Økonomi

Opprinnelig var dette en fiskerlandsby, og fremdeles ligger fiskebåtene ute i bukta. Imidlertid har San Juan del Sur utviklet seg til å bli Nicaraguas ledende badested. Stranden i sentrum er flott og det er gde surfemuligheter på strender med kort avstand fra sentrum.
Byen er fortsatt fattig, men befolkningen har begynt å legge om buisnissen og det kommer flere og flere hoteller, barer og andre turistrelaterte bedrifter. Byen er et obligatorisk stopp for ryggsekkturister på vei sørover i Amerika. Det finnes imidlertid også stadig flere middelklasse- og luksushoteller. Byen er også en stadig mer populær havn for cruiseanløp. .
General Santos

General Santos er en by på Filippinene med 529 542 innbyggere. Den ligger i provinsen South Cotabato og er oppkalt etter general Paulino Santos som etablerte stedet i 1939 sammen med 62 andre nybyggere.
Byen er en verdensledende produsent av sashimi tunfisk.
Ti km sørvest for byen ligger General Santos internasjonale lufthavn.
Husker du den gang i lunden

«Husker du den gang i lunden» er et skillingstrykk. Alf Prøysen samlet det inn til sin visespalte i «Magasinet for alle», i 1957, og innsenderen forteller: «Denne visa er skrevet av Hans Hestbråten, Grue, Finnskogen. Tar man den første bokstaven i hvert vers står det HANS H. BERG, som han skrev seg for den gangen på 1800-tallet.»

Teksten

1. Husker du den gang i lunden,

da du skjenket meg ditt ja,

kom ditt ord fra hjertegrunnen

som du talte til meg da.
2. Aldri nogen gang i livet

har jeg hatt en bedre stund,

som da disse ord ble givet

som så ømt kom fra din munn.
3. Når jeg ganger meg i lunden

i dine samme lund som den,

tenker jeg av hjertegrunnen

her jeg funnet har min venn.
4. Skulle den gang tiden komme

da du dette ei tilsto,

da skal denne lunden blomme

i mitt eget hjerteblod.
5. Hadde du meg aldri givet

all den tro du lovet meg,

har du noen gang i livet

hatt en bedre venn enn meg.
6. Bær meg ved ditt hjertes indre

som en moder bær sin sønn,

da skal denne sorg meg lindre

o min venn o hør min bønn.
7. En gang skal vel gjøken gale,

en gang skal det blive vår,

ennu skal du meg tiltale

før din kjærlighet forgår.
8. Rams nu disse vers og linjer

legg den første bokstav ut,

legg dem sammen og du finner

navnet på din venn og gut.
9. Gledelig jul til sist jeg byder

før enn jeg til hvile går,

og godt nyttår det betyder

snart du deg en annen får.